
R E F E R A T   D E   A P R O B A R E
pentru modificarea și completarea Hotărârii Consiliului Local al Municipiului Brad nr. 167/2022 privind  aprobarea  burselor şcolare, a cuantumului unei
 burse şcolare şi a numărului burselor şcolare ce se vor acorda elevilor din învăţământul preuniversitar  de stat din municipiul Brad în anul şcolar 
2022 – 2023, modificată prin Hotărârea Consiliului Local nr. 226/2022
	



Elevii de la cursurile cu frecvenţă din învăţământul preuniversitar de stat pot beneficia de burse de performanţă, de burse de merit, de burse de studiu şi de burse de ajutor social.
Cuantumul unei burse acordate din sumele defalcate din unele venituri ale bugetului de stat şi numărul acestora se stabilesc anual prin hotărâre a consiliului local.
	Criteriile specifice de acordare a burselor de performanţă, a burselor de merit, a burselor de studiu şi a celor de ajutor social se stabilesc în cadrul consiliilor de administraţie  ale unităților de învățământ,  în limitele fondurilor repartizate şi în raport cu integralitatea efectuării de către elevi a activităţilor şcolare.
	Prin Hotărârea Consiliului Local al Municipiului Brad nr. 167/2022 s-au  aprobat  bursele şcolare, cuantumul unei burse şcolare şi numărul burselor şcolare ce se vor acorda elevilor din învăţământul preuniversitar  de stat din municipiul Brad în anul şcolar 2022 – 2023.
	Prin adresa nr. 202/13.02.2023 a Școlii Gimnaziale „Horea, Cloșca și Crișan” Brad, înregistrată la Primăria Municipiului Brad sub nr. 17527/13.02.2023 s-a solicitat suplimentarea numărului de burse sociale cu „o bursă socială litera B”.
	Astfel, am inițiat prezentul proiect de hotărâre prin care am propus modificarea și completarea Hotărârii Consiliului Local al Municipiului Brad nr. 167/2022, modificată prin Hotărârea Consiliului Local nr. 226/2022, în sensul suplimentării numărului ”burselor sociale litera B”  cu încă o bursă.
	Menționez că de această bursă va beneficia elevul Bica Yanis - Ștefan din clasa pregătitoare  A, conform documentelor justificative depuse.
	În contextul celor de mai sus supun spre dezbatere și aprobare plenului Consiliului Local al Municipiului Brad  proiectul de hotărâre în forma prezentată.	
În susţinerea propunerii mele invoc prevederile art. 82 şi art. 105 alin. 2 lit. d din Legea nr. 1/2011 a educaţiei naţionale, cu modificările şi completările ulterioare, ale Ordinului nr. 5870/2021 al Ministrului Educaţiei, Cercetării, Tineretului şi Sportului privind aprobarea Criteriilor generale de acordare a burselor elevilor din învăţământul preuniversitar de stat, cu modificările şi completările ulterioare, ale Hotărârii Guvernului nr. 1094/06.10.2021 pentru aprobarea cuantumului minim  al burselor de performanță, de merit, de studiu și de ajutor social pentru elevii din învățământul preuniversitar de stat, cu frecvență, care se acordă în anul școlar 2021 – 2022, precum şi ale Legii nr. 273/2006 privind finanţele publice locale, cu modificările şi completările ulterioare.

